רה"מ רוצה את יעקב עמידרור ליועץ לביטחון לאומי
את עוזי ארד יחליף כנראה מפקד מכללות צה"ל לשעבר ואיש ימין מובהק שתומך בהשתלטות מחודשת על עזה. גורמים פוליטיים הגדירו אותו "מיליטריסט" והביעו חשש מעמדותיו
אטילה שומפלביפורסם: 21.02.11 , 21:33
עוד לא יבשה הדיו מעל הידיעות בעיתונים על פרישתו של עוזי ארד מתפקידו כיועץ לביטחון לאומי, וכבר הערב (יום ב') הצליח ראש הממשלה, בנימין נתניהו, לאתר לו מחליף. ככל הנראה, את מקומו של ארד ימלא האלוף (מיל') יעקב עמידרור, לשעבר מפקד המכללות בצה"ל, ובהן המכללה לביטחון לאומי. הוא פרש מצה"ל ב-2002, ובשנים האחרונות הוא ידוע כאיש ימין מובהק, שהביע, בין היתר, תמיכה בכיבושה מחדש של רצועת עזה.
בלשכת ראש הממשלה הודיעו אמש כי על מקומו של ארד מתמודדים עמידרור וכן המזכיר הצבאי לשעבר, האלוף מאיר כליפי. אלא שכבר אמש, היה ברור כי עמידרור הוא המועמד המוביל, ושמו של כליפי הוזכר רק כדי לתת את התחושה כי נתניהו אכן מתחבט בסוגיית זהות המחליף. בלשכה אמרו כעת כי נתניהו נפגש עם עמידרור, "אחד המועמדים המובילים", וכי הוא ייפגש עם מועמנים נוספים טרם קבלת ההחלטה על המינוי.
במערכת המדינית מיהרו להזכיר כי כליפי עזב את לשכת ראש הממשלה, אחרי שאולץ לעמוד מאחורי הודעה שקרית בדבר "היעלמותו" של ראש הממשלה נתניהו, בעוד שהאחרון שנתניהו ביקר בחשאי עם ארד במוסקבה.